Document ID: 32013R1215

KOMISIJAS ĪSTENOŠANAS REGULA (ES) Nr. 1215/2013
(2013. gada 28. novembris),
ar ko groza Padomes Regulu (EK) Nr. 32/2000 attiecībā uz džutas un kokosšķiedru izstrādājumiem noteikto Kopienas tarifu kvotu režīma pagarināšanu
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1999. gada 17. decembra Regulu (EK) Nr. 32/2000, ar ko atver Kopienas tarifu kvotas atbilstīgi VVTT uzliktajām saistībām un dažas citas Kopienas tarifu kvotas un paredz šo kvotu pārvaldīšanu, kā arī nosaka sīki izstrādātus noteikumus šo kvotu pielāgošanai un atceļ Padomes Regulu (EK) Nr. 1808/95 (1), un jo īpaši tās 9. panta 1. punkta b) apakšpunkta otro ievilkumu,
tā kā:
(1)
Saskaņā ar priekšlikumu, ko tā izvirzīja Apvienoto Nāciju Organizācijas konferencē par tirdzniecību un attīstību (ANOKTA), un līdztekus vispārējai preferenču sistēmai (VPS) Eiropas Savienība 1971. gadā ieviesa tarifu atvieglojumus džutas un kokosšķiedru izstrādājumiem, kuru izcelsme ir dažās jaunattīstības valstīs. Šie atvieglojumi izpaudās kā pakāpeniska kopējo muitas tarifu nodokļu pazemināšana un no 1978. gada līdz 1994. gada 31. decembrim kā pilnīga šo nodokļu atcelšana.
(2)
Kopš VPS stāšanās spēkā 1995. gadā Savienība saskaņā ar VVTT atvēra autonomas Savienības nulles tarifa kvotas konkrētiem džutas un kokosšķiedru izstrādājumiem. Tarifu kvotu režīms, ko šiem izstrādājumiem atvēra ar Regulu (EK) Nr. 32/2000, ir pagarināts līdz 2013. gada 31. decembrim ar Komisijas Īstenošanas Regulu (ES) Nr. 17/2012 (2).
(3)
Tā kā saskaņā ar Eiropas Parlamenta un Padomes Regulu (ES) Nr. 978/2012 (3) jaunā VPS tiks piemērota no 2014. gada 1. janvāra līdz 2023. gada 31. decembrim, tarifu kvotu režīms džutas un kokosšķiedru izstrādājumiem būtu atbilstoši jāpagarina.
(4)
Tādēļ būtu attiecīgi jāgroza Regula (EK) Nr. 32/2000.
(5)
Šajā regulā paredzētie pasākumi ir saskaņā ar Muitas kodeksa komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 32/2000 III pielikuma tabulas piekto aili (“Kvotas periods”) groza šādi:
1)
kārtas numura 09.0107 tekstu aizstāj ar šādu:
“no 1. janvāra līdz 31. decembrim katru gadu līdz 2023. gada 31. decembrim”;
2)
kārtas numura 09.0109 tekstu aizstāj ar šādu:
“no 1. janvāra līdz 31. decembrim katru gadu līdz 2023. gada 31. decembrim”;
3)
kārtas numura 09.0111 tekstu aizstāj ar šādu:
“no 1. janvāra līdz 31. decembrim katru gadu līdz 2023. gada 31. decembrim”.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2014. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 28. novembrī

Labels: 3
17
1